tomron87/hebrew-wikipedia-sentences-corpus huggingface dataset:
הסדרה מציגה מחדש את עלילת הסדרה המקורית.
הסדרה עצמה מתמקדת בילד בשם בן טניסון, שנוסע במהלך הקיץ עם סבו, מקס, ובת דודתו גוון לחופשה בקרוואן.
במהלך עצירה ביער מבחין בן במטאוריט הנוחת בכדור הארץ.
לאחר שהוא מגיע למקום הפגיעה הוא מוצא שם שעון יד מוזר ("האומניטריקס"), אותו הוא עונד על זרועו.
האומניטריקס מאפשר לו לשנות את צורתו לאחד מתוך עשרה חייזרים.
בהמשך מסתבר כי אנשים וחייזרים רבים מגלים עניין בשעון ומנסים להשיג אותו.
לאורך הסדרה בן וסבו, המתגלה כחבר לשעבר בארגון צדק גלקטי בשם "שרברבים", ובת דודתו, הלומדת קסמים, נאבקים במזימות שונות ולומדים להגן על עצמם.
בן טניסון (איטן גרינברג) - הדמות הראשית בסדרה, בעל שעון שנקרא "האומניטריקס".
גוון טניסון (שירה נאור/לורן סביר) - בת דודתו של בן.
בן 10: אומניברס היא סדרת הנפשה אמריקאית לילדים ששודרה בערוץ Cartoon Network.
בישראל הסדרה שודרה בשנים 2013–2016 בערוץ הילדים, בדיבוב לעברית.
הסדרה מתרחשת לאחר סיום הסדרה "בן 10: החייזרים החדשים".
עלילת הסדרה מתחילה בסיום הסדרה "בן 10: החייזרים החדשים", כאשר בן, גוון וקווין מנסים לעצור את ליצן הפשע זומבוזו.
מיד לאחר מכן, גוון מספרת שהיא מתחילה ללמוד באוניברסיטה וקווין מצטרף במטרה להיות קרוב אליה.
מספר ימים לאחר מכן, ארגון "השרברבים" (ארגון בדיוני החוקר חייזרים בדומה לארגון הבדיוני "גברים בשחור") מצוות את בן לשותף חייזרי חדש בשם רוק בלונקו.
השניים מתוודעים אחד לשני ועוברים הרפתקאות ברחבי הגלקסיה, בעיר "בלווד" ובעיר התחתית בה חיה בסתר מושבת חייזרים תחת פיקוח השרברבים.
בן טניסון (איטן גרינברג) - הדמות הראשית בסדרה.
רוק בלונקו (דניאל מגון) - טירון חייזר שרברב והשותף החדש של בן.
הרב בן-ציון חיים נטלוביץ (ה'תרמ"ו, 1886 – ח' בטבת ה'תשכ"ח, 10 בינואר 1968) היה רב של מספר עיירות בליטא ובארצות הברית, ומחבר תורני.
חבר אגודת הרבנים של ארצות הברית וקנדה.
נולד בשנת 1886 (ה'תרמ"ו) לרבי אברהם נטלוביץ'.
למד אצל הרב חיים עוזר גרודזנסקי ונסמך לרבנות על ידו ועל ידי הרב אליעזר רבינוביץ והרב העניך אייגש מווילנה.
לאורך השנים מונה לרבן של כמה וכמה קהילות: בה'תר"ע-ה'תרע"ה היה רבה של קרקי, בה'תרע"ה-ה'תרפ"א לרבה של גנישצק ובה'תרפ"ב-ה'תרפ"ג לרבה של שאדווא.
בשנת 1923 (ה'תרפ"ג) היגר לארצות הברית.
שימש כאב בית דין בברוקלין, ולאחר מכן רב קהילת קשר ישראל שבהאריסברג, משנת תרפ"ה ועד תרצ"ב.
לאחר מכן עבר לכהן כרבה של לואיוויל.
באחרית ימיו שימש כרב בקיו גרדנס שבקווינס, כרב קהילת יוצאי רדישקוביץ.
מודעות אבל על פטירתו התפרסמו בכמה כתבי עת תורניים, ובהם הוגדר כ'אחד מיחידי גאוני אמריקה'.
נשא לאישה את בריינה, ביתו של הרב מאיר רבינזון, אב בית דין בעיירה רדושקביץ.
הרב נטלוביץ' היה שותף בהרבה פולמוסים תורניים והרבה לפרסם מאמרים בכתבי עת תורניים.
באחד המאמרים שפרסם פסק שיש להתיר גיור של נכריות שנשואות ליהודים בנישואים אזרחיים אף על פי שלפי דעת השואל הן לא ישמרו שבת כיוון שהיהודים להם הן נשואות אינם שומרי שבת, כיוון שההצהרה על קבלת המצוות בבית הדין היא הקובעת.
לאורך השנים פרסם עוד כמה מאמרים בפרטי הלכות גיור בכתבי העת המאור והפרדס.
כתב גם תשובה יסודית בדין חמץ שנמכר למחזיק עצמו לא יהודי ואחר כך הודה שהוא בן תערובות.
בשו"ת פרי יהושע, נדפסה תשובה של הרב נטלוביץ' המתירה זקוקה ליבום שהיבם הוא משותק.
בן-ציון משבץ (משביץ) (1889, אוקראינה – 22 בדצמבר 1920, פלשתינה (א"י)) היה מאנשי העלייה השנייה ומראשוני המצטרפים לארגון השומר.
שמר בסג'רה, יבנאל, בית-גן, חדרה ומושבות יהודה.
בן-ציון משבץ נולד ב-1889 בעיר ברדיצ'ב שבמחוז ז'יטומיר באוקראינה.
בנעוריו הצטרף על נוער שהגן על היהודים בפני פוגרומים והיה שותף להגנה על קהילת אודסה במהלך פוגרומי אודסה.
לאחר אירוע זה עלה, כנוסע סמוי, על אוניית מסע וירד ביפו.
גר תקופה קצרה ביפו שם חבר לקבוצה שייסדה יותר מאוחר את ארגון השומר (יצחק בן-צבי, ישראל גלעדי וישראל שוחט) ומהם שמע על רעיונות השמירה.
מיפו עבר למושבה סג'רה שם הצטרף לארגון השומר והחל לשמור במושבה ומשם עבר לשמור ביבנאל ובית-גן.
בתקופה בה שמר בבית-גן הצליחו גנבים בדואים לגנוב 12 ראשי בקר מהיישוב ו"השומר" נאלץ לשלם דמי פדיון לשבט כדי לקבל בחזרה את הפרות.
משבץ, שהיה אחראי על השמירה ביישוב, הודח על ידי הנהגת הארגון מתפקידי שמירה למשך מספר חודשים.
בהמשך עבר מהגליל לשומרון והחל לשמור בחדרה ובמושבות הדרום (ראשון לציון, רחובות ובאר יעקב).
בתקופת השמירה בחדרה הותקף השומר צבי נדב ונשקו נגנב על ידי כנופיית ערבים ומשבץ היה אחד מקבוצת שומרים שיצאו לנקום באותו שבט אולם נתקלו בהתנגדות ונאלצו לסגת.
ב-1913, לאחר נישואיו, רכש חלקת אדמה ועיבד אותה במקביל לעבודתו כשומר.
בתקופת מלחמת העולם הראשונה אסרו הטורקים על פעילות "השומר" ואז הצטרף משבץ לארגון המגן, בהנהגתו של יוסף לישנסקי, שפעל בדרום הארץ.
ב-1913 נישא לדבורה לבית מדורסקי (ילידת 1888, בתם של שמשון ואסתר מדורסקי שהיו ממייסדי חדרה).
לזוג נולדו 3 ילדים (שמשון, חסידה ושפרה).
במהלך עבודתו ושמירותיו נתקף שלוש פעמים במלריה והצליח להתאושש אך ב-1920 נתקף בקדחת בפעם הרביעית ונפטר.
הובא למנוחות בבית הקברות בחדרה ויותר מאוחר הועבר לחלקת השומר בבית הקברות של כפר גלעדי.
לאחר פטירתו נישאה דבורה ליוסף אליאש.
נפטרה ב-1963 ונקברה אף היא בכפר גלעדי.
בן־ציון צוקרמן (1890 – 1944) היה צייר יהודי ליטאי שנספה בתקופת השואה.
צוקרמן נולד ליד וילנה שבליטא, בה חי ופעל.
הוא למד בבית הספר לאמנות בווילנה, אחר כך נסע לפריז ולמד שם באקדמיה לאמנויות יפות (École des Beaux-Arts).
ב-1913 הציג תערוכת יחיד ראשונה בפריז.
הוא צייר טיפוסים יהודיים מחיי הרובע היהודי הווילנאי, חצר בית הכנסת ורחובות הרובע עם חיי המסחר בהם
בתקופת מלחמת העולם הראשונה התגורר במוסקבה.
אחרי המלחמה שב לווילנה וכעבור שנים אחדות, ב-1923, הגיע לארץ ישראל ופעל בה עד 1927. במהלך שנים אלו הציג תערוכה מיצירותיו בירושלים העתיקה.
לאחר מכן שב לאירופה והמשיך לצייר בה, בעיקר נופי טבע ונופים עירוניים, אך ניכרה השפעת שהותו בארץ ישראל, בסצנות אוריינטליות שצייר.
עד פרוץ מלחמת העולם השנייה הרבה צוקרמן להציג בעיקר בערים בעלות קהל יהודי כמו וילנה, ורשה, לבוב וקרקוב.
צוקרמן נמלט מאימת הנאצים ונפטר בסמרקנד באוזבקיסטן שבברית המועצות ב-1944.
בן אביגדור הוא שם העט של אברהם ליב שַלקוביץ היה סופר עברי, סופר ילדים, עורך וחלוץ המו"לות העברית המודרנית במזרח אירופה.
שלקוביץ נולד בעיירה ז'לודוק שבפלך וילנה, בצפון-מערב האימפריה הרוסית (אזור ליטא).
למד במסגרת החינוך היהודי המסורתי, בעיירה ז'טל (בבלרוס של ימינו), ובישיבות של ליטא.
עם זאת, במקביל עיין בספרות חיצונית חילונית וכתב שירים וסיפורים בלשון העברית.
כשהיה בן 20 הגיע בן אביגדור לעיר קובנה, ולמד שם לימודים גבוהים במקצועות השפות והמדעים.
בשנת 1888 עבר לעיר וילנה, והחל לפרסם את ראשוני שיריו, מאמריו וסיפוריו בעיתון "המליץ".
כשהיה בן 25 עבר לעיר ורשה, שם נתמנה למזכיר אגודת הסתרים העברית "בני משה".
בוורשה החל להגשים את חלומות המו"לות העברית החדשה שלו.
בשנת 1891 הוציא את סדרת הספרים הזולה להמונים "ספרי אגורה".
בסדרת ספרים זו, שהייתה ראשונה לתפוצה המונית ברחבי יהדות מזרח אירופה, החל בן אביגדור גם את המהלך החדש של הספרות העברית החדשה.
בשנת 1892 כבר השתתף בייסוד הוצאת הספרים העברית "אחיאסף", שהייתה הוצאת ספרים ציבורית ראשונה בלשון העברית.
בשנת 1896 ייסד את הוצאת הספרים הפרטית שלו "הוצאת תושיה".
בהוצאות אלה הוציא בן אביגדור מאות כותרים עבריים לרבבות קונים וקוראים, והיה בכך לחלוץ המולו"ת העברית המודרנית.
בין הסדרות של "תושיה" שנתחבבו על קהל הקוראים, ניתן למנות את "ניצנים", לילדים קטנים ובניקוד מלא, "פרחים" לגיל הבינוני ו"ביכורים" לבני הנעורים.
הוא היה בין מייסדי עיתוני הילדים "עולם קטן", "הנעורים", והשבועון המדעי לילדים "החיים והטבע".
פעילותו המו"לית החייתה את הספרות העברית ונתנה לה מקפצה רצינית בתחרות עם ספרות היידיש ברחוב היהודי במזרח אירופה.
בעיתוניו, בהוצאותיו ובכתבי העת שלו טיפח וגידל דור של יוצרים עבריים, סופרים ומשוררים, שהיו מראשי המדברים בספרות העברית החדשה.
כתב גם כמה ספרים משלו, ואחדים מהם תורגמו מעברית ללאדינו וליידיש.
בן אביגדור נפטר בגיל 54 בקרלסבאד שבצ'כיה בעת הקונגרס הציוני בשנת 1921. בשנת 1964 הועלה ארונו לישראל, והוא נקבר בבית הקברות טרומפלדור תל אביב.
על שמו של בן אביגדור קרוי רחוב בתל אביב, על שפת נחל איילון, באזור של מועדונים בעיר.
היה נשוי לצפורה (בתו של כלב בלומגארטן).
דבורה הכטמן (אשתו של גדליהו הכטמן, עורך דין ופעיל ציוני ברוסיה וממייסדי "המכבי" שם).
גיסיו הם: המשורר ומתרגם התנ"ך ליידיש יהואש (אחי אשתו), והמחנך המשורר ופרשן המקרא שמואל לייב גורדון (נשותיהם אחיות).
אחיינו, ד"ר נחום גולדמן, היה נשיא ההסתדרות הציונית.
שני חזיונות: א) שתי אנחות; ב) משה או שלשת הנביאים, ורשה: האחים שולדבערג, תרנ"א.
(חוברת) (מהדורה נוספת: בתוך "ספרי אגורה", ורשה: בן אביגדור, תרפ"ב)
מרחוב היהודים: תמונות, ציורים וספורים מרחוב היהודים בעיר N בארץ רומיניא, ורשה: דפוס האחים שולדברג, תרנ"א–תרנ"ג, 3 חלקים (ב-4 חוברות).
(מהדורות נוספות: בתוך "ספרי אגורה", ורשה: בן-אביגדור, תרע"ג; ותרפ"ב)
לפני ארבע מאות שנה, או, אח ואחות לצרה: ספור הסתורי מגרוש ספרד, ורשה: האחים שולדברג, תרנ"ב.
רבי שפרה: ספור, ורשה: האחים שולדבערג, תרנ"ג.
(חוברת) (מהדורות נוספות: בתוך "ספרי אגורה", ורשה: בן-אביגדור, תרע"ג; ותרפ"ב)
מנחם הסופר: ציור ספרותי, ורשה: דפוס שולדבערג, תרנ"ג.
דון מיגואל: ספור היסטורי מזמן גרוש ספרד, ורשה: תושיה ('בכורים: ביבליותיקה לבני הנעורים', חוברות 26–50), תרס"ז.
(ראה אור בדפוס סטראוטיפי עם מבוא מאת יוסף קלוזנר, ירושלים תש"ח) (תורגם ללאדינו וליידיש)
הספרות העברית החדשה ועתידותיה, ניו יורק: מפיצי שפת עבר וספרותה, תרס"ח.
הספרות העברית הצעירה, וילנה: דפוס יוסף זבדסקי, תר"ע.
סיפורים; ליקטה וצירפה מבוא והערות: מנוחה גלבוע, תל אביב: ד.
"די ציוניסטיש-דעמאקראטישע פעראייניגונג": רעפעראט פון ל' שאלקאוויטש, ורשה: דפוס הצפירה, 1917. (הרצאה)
דון מיגואיל סאן סאלב'אדור: קואינטו היסטוריקו אקונטיסידו אין איספאנייה אין לה איפוקה די לה איקספולסייון די לוס ג'ודייוס; טראדוסידו דיל עבריאו פור חיים בן-עטר, ירושלים: דפוס עזריאל, 5670 1909. (לאדינו)
דון מיגואל פון שפאניען: היסטארישער ראמאן פון דער צייט פונ'ם גרוש שפאניען, נַדבוּרנה, פאמיליענבלאט, 1911.
מאלדיסייון: או לה איסטורייה די לוס ג'ידייוס אין איספאנייה; פור ז'אן פלוריאן, סלוניקי: איל טיימפו, 1930. (לאדינו) (נדפס בעיתון "איל טיימפו")
"דער סוד פון גערער הויף: די דין-תורה צווישען ר' מענדעלען און ה' וויגדאראוויץ: א חלום – א אמת", לודז': דפוס רזניק וסיגל, 1931. (חוברת)
ברשדסקי, כתבים אחרונים: עם תמונת המחבר; תולדותיו מאת פ.
קפלן; ועם מסה ספרותית "י.
ברשדסקי בתור אדם ובתור מספר" מאת בן אביגדור, ורשה: תושיה, תר"ע.
עיתונים וכתבי עת שערך והוציא לאור:
הפדגוג: ירחון לחנוך ולהוראה: בעד הורים ומורים (הוספה ל-"העולם"); העורכים: א"ל בן אביגדור וש"ל גורדון, ורשה: הוצאת תושיה, תרס"ג–תרס"ד, 1903–1904. (חלק מהחוברות נדפסו בקרקוב, דפוס יוסף פישר.)
עולם קטן: עיתון מצויר לבני הנעורים, וינה – ורשה: תושיה, תרס"א–תרס"ה, 1901–1905. (יצא לאור פעם בשבוע בשנים א–ג, ופעמיים בחודש בשנה ד; שנים ב–ד נדפסו בקרקוב, דפוס י' פישר.)
הנעורים: עיתון מצויר לבני הנעורים, ורשה: תושיה, תרס"ד–תרס"ה, 1904–1905. (בשנה הראשונה יצא כירחון, אחר כך פעמיים בחודש.)
בן איש חי הוא ספר הלכות ודרשות מחולק לסדר פרשיות השבוע, ובו ביאור קצר על הפרשה והלכות שחובר על ידי רבי יוסף חיים מבגדאד (1834–1909), לפי סדר דרשותיו של הרב לקהילתו בשבתות.
הספר התקבל כספר הלכה קובע בחלק מקהילות המזרח התיכון ובעיקר בקרב יהדות בבל.
פסקי הרב מחמירים בדרך כלל, שכן הם משלבים בתוכם חומרות המבוססות על הקבלה והאר"י.
הספר מכיל שני תכנים: דרשות והלכות.
הספר תורגם למספר שפות, בניהן אנגלית ויידיש.
בהקדמה לספר מבאר הרב שספר זה הובא לדפוס כדי להוציא לאור דרשות וחידושים שהוא כתב בדרך דרש ורמז על חמישה חומשי תורה, אך החליט לצרף לחיבור הלכות פסוקות, וכל פרשה פותחת בדרשה קצרה כדי למשוך לבבות הקוראים אחר ההלכה.
בדרשות משתמש הרב בדברי חז"ל שהובאו בגמרא ובמדרשים, תוך שילוב של גימטריות ודברים על פי הקבלה.
הרב יוסף חיים סידר וחילק את ההלכות בספר לפי דרשותיו במשך שנתיים, כך שרוב פרשיות השבוע מופיעות פעמיים (שנה א' ושנה ב').
בפרשיות השבוע, לעיתים 'מחברים פרשיות', מפני לוח השנה העברי, בספר בן איש חי, בשנה הראשונה כל הפרשיות מחוברות, ובשנה השנייה הן נפרדות.
בתקופת חגים, דרכו של הרב יוסף חיים, להעביר דרשותיו, בענייני דיומא, ולכן ישנן פרשות שיש רק שנה אחת למשל פרשת וישב, ששם מציין הרב: "יען כי דרכי לדרוש בפרשה זו בהלכות חנוכה בכל שנה ושנה".
מפני הוצאות הדפוס היקרות, חלק מן ההלכות לא נדפס, כפי שכותב המחבר בהקדמה, ולאחר זמן הוציא מהדורה בתרא, בשם, עוד יוסף חי, וגם שם השמיט חלקים (כפי שמעיד בהקדמה), מפני הוצאות הדפוס.
דרכו של בן איש חי לפתוח בדרשה (לעיתים על פי הקבלה ולעיתים על פי הפשט) ולקשר את מה שנאמר בדרשה להלכות אותם הוא רוצה לדרוש.
כמקובל בקרב הספרדים, גם רבי יוסף חיים קיבל את העיקרון שיש ללכת אחר מרן השולחן ערוך.
עם זאת, פעמים רבות הכריע שלא כדעתו בעיקר לחומרא ע"פ הרמ"א.
בנוסף, דרכו של הבן איש חי להתחשב בפסיקת ההלכה בדעות המקובלים ובפסקיו משלב מפסקי האר"י ורבי שלום שרעבי (הרש"ש), גם כאשר הם מנוגדים לדעת השולחן ערוך והאחרונים.
ספרים רבים נכתבו על ספר הלכות הבן איש חי:
בן איכרים הוא רומן היסטורי לילדים שנכתב על ידי לורה אינגלס וילדר ופורסם ב-1933. זה היה הספר השני שפורסם בסדרת בית קטן בערבה, אך הוא אינו עוסק בילדותה של לורה, הדמות הראשית בסדרת הספרים.
הספר מתאר את ילדותו של אלמנזו וילדר, בעלה של לורה.
הספר יצא עם איורים של הלן סוול.
הרומן מבוסס על ילדותו של בעלה של וילדר, אלמנזו וילדר, שגדל בשנות ה-60 של המאה ה-19 ליד העיירה מאלון, במדינת ניו יורק.
עלילת הספר מתארת בערך שנה אחת מחייו, החל ממש לפני יום הולדתו התשיעי ודרך כל עונות השנה דרך תיאור חקלאות המשפחה.
הוא מתאר בפירוט את המטלות האינסופיות הכרוכות בניהול החווה של משפחת וילדר, והכל ללא כלי רכב מונעים או חשמל.
צעיר ככל שהוא, אלמנזו קם לפני 5 בבוקר כל יום כדי לחלוב פרות ולהאכיל את העדר.
בעונת הגידול הוא שותל ומטפל בגידולים; בחורף, הוא גורר בולי עץ, עוזר למלא את בית הקרח, מאמן צוות של שוורים צעירים, ולפעמים - כשאביו מאפשר לו - הולך לבית הספר.
הרומן כולל סיפורים של אחיו, רויאל, ואחיותיו, אלייזה ג'יין ואליס.
ביניהן, הייתה לו גם אחות בשם לורה (1844–1899), שבאותה עת ובאירועים ברומן הייתה כבר כבת 22 וככל הנראה עברה דירה והיא לא מוזכרת בספר.
מאוחר יותר היה לו אח בשם פרלי דיי (1869–1934), שעדיין לא נולד בזמן התרחשות הרומן.
וירג'יניה קירקוס כעורכת ספרים מ-1926, טיפלה ברומן הביכורים של ויילדר עבור Harper & Brothers, שפרסם אותו בתחילת 1932. לפי הארכיון המקוון שלה, קירקוס סיפקה סקירה קצרה על הרומן הזה בגיליון מ-1 באוקטובר 1933, שהיה גם תאריך הפרסום שלו.
בנג'מין צ'ארלס "בן" אלטון (באנגלית Benjamin Charles "Ben" Elton, נולד ב-3 במאי 1959), הוא קומיקאי, סופר, מחזאי ובמאי יהודי-בריטי-אוסטרלי.
בשנות ה-80 של המאה ה-20 היווה דמות מובילה בתרבות הבריטית הקומית אלטרנטיבית, הן ככותב בסדרות פולחן כדוגמת "The Young Ones" ו"הפתן השחור", והן כסטנדאפיסט מצליח על הבמה ובטלוויזיה.
בן אלטון פרסם מאז שלושה עשר סיפורים ולאחרונה התפרסם כאחד מכותבי המחזמרים "We Will Rock You" (שנת 2002) ו-"Love Never Dies" (שנת 2010), המשך לפנטום האופרה.
בן אלטון נולד בקטפורד, לונדון, בנם של מורה לאנגלית ולואיס אלטון, פיזיקאי יהודי.
הוא אחיינו של ההיסטוריון סר ג'פרי רודולף אלטון.
אביו ממורשת יהודית גרמנית, ואמו מרקע אנגלי.
אלטון נשוי לסופיה גייר, סקסופוניסטית אוסטרלית ולהם שלושה ילדים (שני בנים ובת).
הוא מתגורר בפרימנטל, מערב אוסטרליה ובמזרח ססקס, אנגליה ולו אזרחות בריטית/אוסטרלית מאז 2004.
הוא תומך במפלגת הלייבור בבריטניה, ובשנת 1998, תרם להם כספית.
הופעתו הטלוויזיונית הראשונה הייתה במופע סטנד-אפ בערוץ BBC1, בתוכנית המוזיקה "The Oxford Road Show".
עם זאת, הצלחתו הטלוויזיונית הראשונה הייתה בגיל 23, עת השתתף בצוות הכותבים של הסיטקום "הצעירים", אשר בו השתתף מדי פעם.
בשנים 1983/84 כתב והשתתף בתוכנית המערכונים "Alfresco" בערוץ "Granada".
בשנת 1985, כתב את הסדרה הקומית-דרמטית "משפחות מאושרות", עבור ה-BBC.
זמן קצר לאחר מכן, הוא הפיק את הסיטקום "Filthy Rich and Catflap".
בשנת 1985, התחיל אלטון לכתוב עם ריצ'רד קרטיס, וביחד הם כתבו את העונות השנייה, שלישית ורביעית של הפתן השחור.
הסדרה, בכיכובו של רואן אטקינסון, זכתה להצלחה עולמית, ולארבעה פרסי באפט"א ואמי.
בשנת 2017 ביים וכתב את הסרט "Three Summers" בכיכובו של רוברט שיהאן.
בשנת 2018 לקח חלק בכתיבת התסריט לסרטו של קנת בראנה "הכל אמת".
מאז שנת 1989, פרסם בן אלטון 13 ספרים, אשר פורסמו כולם בהוצאת "Black Swan", פרט לספר "Stark", אשר יצא לאור בהוצאת "Sphere Books", והופק בשנת 1993 כסדרת טלוויזיה אוסטרלית בכיכובו.
Inconceivable (שנת 1999) - על פי עלילתו כתב בן אלטון את התסריט לסרט "מייבי בייבי"
בן אזוב (שם מדעי: Hyssopus) הוא סוג של צמחים עשבוניים או בני שיח רב שנתיים ממשפחת השפתניים.
כיום סבורים שהשם התנכ"י אזוב מתייחס למין אזוב מצוי הנפוץ בארץ, בעוד התרגום הלטיני Ysop מתייחס בטעות למין הנפוץ ביותר בסוג - בן אזוב מצוי (Hyssopus officinalis) שגם הוא ממשפחת השפתניים אך אינו גדל בר בארץ ישראל.
בן האזוב המצוי הוא המין היחיד הנפוץ באירופה, שאר המינים נפוצים באזור אלטאי שבדרום סיביר.
"בן אדם" הוא שיר של הזמרת ירדנה ארזי והנציג של ישראל לאירוויזיון 1988 שנערך באותה שנה בדבלין בירת אירלנד.
השיר נבחר מתוך ארבעה שירים של ארזי בקדם אירוויזיון פרטי שלה.
השירים האחרים שהוצגו ולא נבחרו היו "היא רוקדת" (אהוד מנור-קובי אשרת), "כמו בהתחלה" (יואב גינאי-ירון בכר) ו"קרוב לים" (רחל שפירא-יאיר קלינגר).
את מילות השיר כתב אהוד מנור שהרבה לעבוד עם ארזי.
הלחן הוא של מוזיקאי בשם בוריס דימיטשטיין, שהיה עד אז אלמוני לחלוטין.
באירוויזיון עצמו זכה השיר ב-85 נקודות והגיע למקום השביעי מתוך 21 מדינות משתתפות.
באלבום היידיש שלו "ציגיינער נשמה", המתבסס בעיקר על גרסאות יידיש לשיריה הצועניים של ארזי, הקליט הזמר והשחקן יוני אילת גרסת יידיש לשיר זה ("דער מענטש").
סר צ'ארלס בנדיקט "בן" איינסלי הוא שייט רוח בריטי מהבולטים בשנות האלפיים.
הוא זכה 4 פעמים ברציפות במדליית זהב באולימפיאדה בתחרויות שיט בדגם הפין, הוא השייט הראשון שזכה בחמש מדליות בחמש אולימפיאדות שונות, והוא השייט השלישי שזכה בחמש מדליות אולימפיות.
כיום הוא מתחרה בשיוטי דו-קרב גביע אמריקה.
בן איינסלי נולד במקספילד, אנגליה לרודיק איינסלי שהיה הקפטן של סירה שהתחרתה במירוץ היאכטות הראשון מסביב לעולם, לימים וולו אושן רייס, ולאשתו סו.
אחותו הגדולה, פלאור, נשואה לג'רום פלס מזכ"ל איגוד השיט הבינלאומי.
איינסלי למד בבית ספר בקורנוול ובקולג' בווינצ'סטר.
איינסלי התחיל ללמוד לשוט במפרץ ליד פלמות', קורנוול.
הוא התחיל לשוט בגיל שמונה ולהתחרות בגיל עשר.
בגיל 12 השתתף בתחרות הבינלאומית הראשונה שלו, אליפות העולם באופטימיסט 1989 שהתרחשה ביפן, שם הוא הגיע למקום ה-73, כמו כן הוא התחרה באליפויות בשנים 1991 ו-1992.
איינסלי זכה במדליית הכסף באולימפיאדת אטלנטה 1996 ובזהב באולימפיאדת סידני 2000 בדגם הלייזר.
לאחר שהוסיף למשקלו 18 ק"ג עבר לדגם הפין לקראת אולימפיאדת אתונה 2004 שם זכה בזהב וחזר על ההישג ב־2008 וב-2012. המדליות האולימפיות שלו מוצגות כעת במוזיאון הימאות בקורנוול.
לאחר אולימפיאדת לונדון פרש משיט אולימפי.
באולימפיאדת סידני איינסלי פרץ דרך באסטרטגיה של השיט כאשר יריבו רוברט שיידט הברזילאי היה צריך לסיים בשיוט המדליות בין 20 הראשונים כדי להבטיח את הזהב, בעוד איינסלי שהיה שני התמקד ביריבו מן התחלת השיוט ולבסוף גרם לפסילתו וזכה בזהב.
בעקבות התנהגותו קיבל איינסלי תגובות קשות ואיומים מברזיל.
במהלך השנים ניצח איינסלי 11 פעמים באליפות העולם בדגמים פין ולייזר בעוד 4 מהם רצופות בשנים 2002–2005. בנוסף הוא אלוף אירופה 9 פעמים.
באליפות העולם בשנת 2011 בפרת', במהלך השיוט התשיעי טען איינסלי שסירת טלוויזיה הפריעה לו וכתוצאה מכך הוא הפסיד בשיוט.
לאחר שחצה את קו הסיום שחה לעבר צוות הסירה ורב איתם ואף דחף אחד מהם ולאחר מכן חזר לסירתו בשחייה.
בעקבות אירוע זה הוא נפסל מן התחרות ולאחר מכן ועדת המשמעת השאירה את העונש על כנו.
איינסלי הצהיר שזכייה בגביע אמריקה היא אחת המטרות שלו ואכן הוא היה שותף בכמה קבוצות ובתחילת 2005 התמנה לטקטיקן של קבוצת ניו זילנד לקראת גביע אמריקה ה-32, אך במאי ויתר על התפקיד והתמקד בשיפור יכולות שיוטי הדו-קרב שלו כהגאי סירת האימון שמתחרה באימונים כנגד הסירה התחרותית.
לאחר מכן לקראת גביע אמריקה ה-33 הצטרף איינסלי ל"צוות אוריג'ין" שהתכוונה להתמודד אך לבסוף ביטלה את השתתפותה לאחר דיונים על פורמט המירוץ.
לאחר מכן לאחר שהתברר שצוות ארה"ב הוסיף משקל מלאכותי לסירות נפסלו כל סירות כולל של "בן איינסלי מרוצים".
בגביע אמריקה ה-34 התמנה אינסלי לטקטיקן של צוות ארצות הברית לאחר שהחליף את מקומו של ג'ון קוסטקי לאחר השיוט החמישי.
יחד עם שאר הקבוצה הוביל את צוות ארה"ב לקאמבק שהשאיר אצלם את הגביע לאחר שניצחו בתוצאה 8–9 את צוות ניו זילנד.
לקראת הגביע ה-35, שיערך ב-2017, חזר איינסלי להכנות עם "בן איינסלי מרוצים", שיתמודדו כקבוצה עצמאית בלואי ויטון במטרה להעפיל לגביע.
בדצמבר 2010 ניצח איינסלי יחד עם קבוצת "צוות אוריג'ין" בסבב תחרויות הדו-קרב העולמי (סבב אלפרי) וב-2012 זכה באליפות שיוטי הדו-קרב של ISAF.
איינסלי גר בליימינגטון, על חופה הדרומי של בריטניה ושייך למועדון השיט המקומי.
הוא מאומן על ידי דייוויד הולט שהתחרה בדגם הפין באולימפיאדת מונטריאול.
בעקבות הצלחותיו הספורטיביות הוענקו לאיינסלי תארים רבים, אחד הבולטים הוא מינוי למפקד במסדר האימפריה הבריטית שבא לאחר שהתקדם מדרגת חבר אחרי אולימפיאדת סידני, לדרגת קצין אחרי אולימפיאדת אתונה ולבסוף לאחר אולימפיאדת בייג'ינג קיבל תואר זה.
בנוסף הוא קיבל תואר אבירות בשנת 2013 לאחר ש"שירת את השיט" הבריטי.
בנוסף לתוארי הכבוד הוענקו לאיינסלי תארים ספורטיביים בהם "איש השנה של ISAF" בשנים 1998, 2002, 2008 ו-2012 פעמיים נוספות היה מועמד לפרס.
הוא זכה בתואר "יאכטונר השנה הבריטי" בשנים 1995, 1999, 2000 ו-2002. בנוסף הוא היה מועמד לתואר ספורטאי השנה של BBC ב-2012.
ב-19 במאי 2012 הפך לאדם הראשון שנושא את הלפיד האולימפי על אדמת בריטניה, כ-70 יום לפני טקס פתיחת אולימפיאדת לונדון.
ב-11 באוגוסט באותה שנה נבחר לשאת את הדגל הבריטי בטקס נעילת האולימפיאדה.
בן אלטיט (נולד ב-4 באפריל 1993) הוא כדורסלן ישראלי המשחק בעמדת הסנטר בקבוצת ראפיד בוקרשט מרומניה.
אלטיט נולד, גדל והתחנך בהרצליה.
בנעוריו למד בבית הספר רוטברג שברמת השרון.
כנער שיחק בקבוצות הנוער של רמת השרון ומכבי תל אביב והיה לאחד המצטיינים בקבוצה.
לאחר מכן שיחק שנה במכללת בריאנט שברוד איילנד, ארצות הברית.
בגיל 18 הושאל אלטיט לעונת התחשלות לקבוצת הבוגרים של בני הרצליה.
בשנת 2013 זומן למועדון הבוגרים של קבוצת מכבי תל אביב.
לאלטיט הייתה אפשרות לשחק גם במכבי תל אביב וגם באליצור רמלה כמו חברו לקבוצה ארד הררי במסגרת הכרטיס הכפול.
אלטיט זכה עם מכבי תל אביב ביורוליג בעונת 2013/14.
בעונת 2014/15 התחיל את העונה עם מכבי תל אביב, ביקש להשתחרר מספר פעמים כיוון שלא שותף במשחקים לטענתו ולבסוף הושאל לעירוני רמת גן.
השתתף במשחק האולסטאר של הליגה הלאומית וזכה בתואר ה-MVP של המשחק.
בשלב מאוחר יותר של העונה חזר לשורות מכבי תל אביב והפעם קיבל יותר דקות משחק.
בעונת 2015/16 חתם בן אלטיט לעונה אחת במדי מכבי קריית גת שעלתה באותה עונה לליגת העל.
בעונת 2016/17, חזר לליגת העל, וחתם במדי מכבי אשדוד באר טוביה.
בעונת 2017/18, חתם בהפועל גלבוע גליל לעונה אחת.
בינואר 2019, חתם בעירוני נהריה לחצי עונה.
בספטמבר 2019 חתם בהפועל באר שבע לעונה אחת.
ב-17 באוגוסט 2020 חתם לעונה אחת באליצור "איתו" אשקלון.
ב-20 ביולי 2021 חתם במכבי עירוני רמת גן.
בשנת 2021 השתתף עם אחיו נמרוד בעונה הרביעית של תוכנית הריאליטי המוזיקלית אקס פקטור ישראל, במטרה לייצג את ישראל באירוויזיון 2022, אך הם לא עברו את שלב האודישנים.
קינג הוא שם הבמה של בנג'מין ארל קינג, זמר נשמה ורית'ם אנד בלוז אמריקאי.
קינג נולד ב-1938 בעיר הנדרסון שבקרוליינה הצפונית בשם בנג'מין ארל נלסון.
במהלך 1947, בעת שהיה בן 9 עבר יחד עם משפחתו לשכונת הארלם שבניו יורק.
בילדותו נהג קינג לשיר במקהלה של כנסייה, וכמו כן לקח חלק בלהקת הדו-וופ Four B's.
קינג היה הסולן של להקת הדו-וופ The Drifters במהלך השנים 1959 עד 1960. באותה התקופה היה שותף ביצירת הלהיט הראשון של הלהקה - גרסה חדשה לשיר של להקת ה-The Drifters , "There Goes My Baby".
במהלך 1960 קינג עזב את הלהקה לאחר שלא הצליח להשיג העלאה בשכר.
בשלב זה בקריירה הוא החל קריירת סולו כזמר מוזיקת נשמה, כאשר החל לראשונה להופיע תחת שם הבמה בן אי.
שניים מהלהיטים המצליחים ביותר בקריירת הסולו של קינג יצאו במהלך 1961 - השיר "Spanish Harlem" והשיר "Stand by Me".
שני השירים הגיעו לרשימת 500 השירים הגדולים בכל הזמנים של המגזין רולינג סטון, למקומות 358 ו-122 בהתאמה, ושניהם הגיעו לצמרת מצעד הפזמונים האמריקני במהלך אותה השנה, ולאחר מכן שוב ב-1986 (כאשר נעשה שימוש בשיר כמוזיקת הנושא של סרט הקולנוע אני והחבר'ה).
שיריו של קינג המשיכו לככב בצמרת מצעדי הפופ עד 1963, כאשר להקות פופ בריטיות החלו להופיע ולהשפיע על סצנת המוזיקה הפופולרית בארצות הברית.
הלהיטים הגדולים ביותר של קינג לאחר 1963 היו "What is Soul?" (1967), "Supernatural Thing, part 1" (1975), וההשקה המחודשת של השיר "Stand by Me" ב-1986 בעקבות השימוש בשיר כמוזיקת הנושא של סרט הקולנוע אני והחבר'ה.
בשנותיו האחרונות הקים קינג את ארגון הצדקה Stand by Me Foundation, במטרה לסייע לילדים ובני נוער עם בעיות חברתיות וכלכליות.
קינג נפטר ב-30 באפריל 2015 כתוצאה מטרשת עורקים.
בן אחיה היה הרופא הראשי של הכהנים בבית המקדש והיה אחד מחמישה עשר הממונים הקבועים שהיו בבית המקדש.
במסכת שקלים נכתב כי כהני בית המקדש היו חולים יותר מבני אדם רגילים, שכן הם היו הולכים יחפים בבית המקדש בשל איסור חציצה - לפיו אין ללכת בבית המקדש עם נעליים או עם גרביים - וכן משום שהיו אוכלים כמויות בשר גדולות.
כדי לתת לכך מענה, מינו רופא מיוחד שיטפל ברפואת הכהנים בבית המקדש.
המשנה במסכת שקלים מתארת את חמישה עשר בעלי התפקידים החשובים בבית המקדש ובן אחיה נכלל ברשימה בתפקיד האחראי על חולי מעיים:
המאירי בפירושו בית הבחירה על מסכת שקלים מסביר שהצורך ברופא נבע מאכילת הבשר הרבה וההצטננות מהמים ומכך שלבשו בגדים דקים בלבד והיו הולכים יחפים על הרצפה הקרה.
כיוון שהיו מצטננים, כל הגוף היה נחלש והם היו נהיים חולים בקלות, ולכן היה צורך ברופא מיוחד.
"בֶּן אָדָם מַה לְּךָ נִרְדָּם" הוא פיוט שנאמר במהלך הסליחות בנוסח הספרדים.
לא ידוע מי חיבר את הפיוט.
הפיוט בנוי משני בתים, אשר ביניהם מפרידות שש המילים הראשונות מ: בבית הראשון שש שורות, ובבית השני ארבע שורות.
כל שורה מורכבת משלוש צלעיות, וסוף השורה חורז בחריזה רציפה לכל הבית.
השיר שקול במשקל הברתי-דקדוקי של 3 - 3 - 6 הברות - שתי הצלעיות הראשונות בכל שורה הן בנות שלוש הברות, והצלעית השלישית היא בת שש הברות.
המשפט הראשון בפיוט פותח במילה בֶּן אָדָם ומסיים בכינוי האל.
בכך מעצים המשורר את הפער שבין האדם, ובין האל - אֲדוֹן הָאֲדוֹנִים.
במהלך הפיוט מתאר המשורר את המעשים שיש לעשות על מנת לזכות ברחמי האל: להיטהר, להתרחק מפשעים ולהתוודות על חטאים.
הפיוט, המושר בקטע ההתחלה של הסליחות, מקביל בין ההתעוררות הפיזית להתעוררות הרוחנית.
המשורר קורא לאדם לקום ולהתעורר, לא רק מהשינה הפיזית, הממשית, אלא בעיקר מן התרדמה הרוחנית.
השיר מסתיים במשפט האופטימי, שעליו חוזר הקהל לאחר החזן:
הפיוט מצטט מספר פסוקים מהמקרא:
בנוסף, ישנם ביטויים שמקורם במקרא כמו 'שְׁפֹךְ שִׂיחָה', ו'שִׁמְךָ יוֹדְעֵי'.
בן אז'ובל (נולד ב-19 בספטמבר 1993) הוא כדורגלן ישראלי המשחק בעמדת החלוץ בעירוני מודיעין.
אז'ובל נולד ביישוב גני תקווה.
החל לשחק כדורגל במחלקות הנוער של מכבי פתח תקווה, מכבי תל אביב ומכבי חיפה, ובגיל 16 הגיע לקבוצת הנוער של הפועל כפר סבא.
ב-19 בספטמבר 2011 ערך אז'ובל את הופעת הבכורה שלו בקבוצה הבוגרת של הפועל כפר סבא, בניצחון 0–2 על הפועל נצרת עילית במסגרת גביע הטוטו.
ב-21 באוקטובר 2011 הבקיע את שער הבכורה שלו בקריירה הבוגרת, בניצחון 0–3 נגד הכח עמידר רמת גן בליגה הלאומית.
הוא המשיך לשחק במקביל בקבוצת הנוער של המועדון, ובמשך שנתיים ערך 34 הופעות בליגה הלאומית וכבש ארבעה שערים.
בקיץ חתם בהכח עמידר רמת גן, במדיה כבש 14 שערים בליגה הלאומית והיה מלך שערי הקבוצה בעונת 2013/2014. בקיץ חתם בהפועל ניר רמת השרון, ובעונת 2014/2015 כבש במדיה שמונה שערים ב-30 הופעות בליגה הלאומית.
ביולי חתם בהפועל פתח תקווה, ובעונת 2015/2016 כבש 15 שערים בליגה הלאומית והיה מלך שערי הקבוצה לעונה זו.
בקיץ עזב לראשונה את ישראל וחתם בפרטיזן טירנה, במדיה כבש שער אחד בשבע הופעות בליגת העל האלבנית.
ב-27 בדצמבר 2016 חזר לישראל וחתם בהפועל אשקלון מליגת העל.
ב-14 בינואר 2017 ערך את הופעת הבכורה שלו בליגת העל, כאשר פתח בהרכב בניצחון 2–0 על הפועל רעננה, אך עד תום עונת 2016/2017 שותף רק בשני משחקי ליגה ובשני משחקים בגביע המדינה.
בקיץ חתם בהפועל עכו, העולה החדשה לליגת העל.
ב-10 בספטמבר 2017 הבקיע את שער הבכורה שלו בליגת העל, בניצחון 0–2 נגד מכבי חיפה.
ב-14 בפברואר 2018 האריך את חוזהו בקבוצה לשלוש שנים נוספות.
בסך הכול כבש שמונה שערים בעונת 2017/2018, ובסופה ירדה הפועל עכו לליגה הלאומית.
ב-28 באוגוסט 2018 הושאל להפועל חיפה, עם אופציית רכישה בתום העונה.
ב-17 בספטמבר 2018 ערך את הופעתו הראשונה במועדון, כאשר נכנס כמחליף מול בית"ר ירושלים וכעבור פחות מדקה כבש את שער הבכורה שלו, במשחק שהסתיים בתיקו 2–2. בסך הכל כבש חמישה שערים ב-28 הופעות בליגת העל בעונת 2018/2019, ובסופה חזר להפועל עכו.
ב-29 באוגוסט 2019 חתם לשנתיים בבני יהודה תל אביב.
ב-1 באוקטובר 2020 חתם לעונה אחת במכבי נתניה.
ב-25 ביולי 2021 חתם בהפועל רעננה.
ב-4 ביולי 2022 חתם במועדון פרת' גלורי מהליגה באוסטרליה.
ב-26 בדצמבר חתם בבבנגקוק גלאס מליגת העל התאילנדית עד לסיום העונה.
ב-16 ביולי 2023 חתם לשנה אחת בהפועל ירושלים מליגת העל.
ב-15 בספטמבר עזב וחתם בהפועל אום אל פאחם.
ב-28 בספטמבר שותף לראשונה כמחליף בתיקו 1-1 מול הפועל ראשון לציון.
ב-5 באוקטובר פתח לראשונה בהרכב בתיקו 1-1 מול הפועל עפולה.
ב-27 בנובמבר כבש שער בכורה בתיקו 1-1 מול מכבי יפו.
ב-26 ביוני חזר להפועל פתח תקווה.
ב-14 בינואר 2025 חתם בהפועל עפולה.ב-23 באוקטובר 2025 חתם בעירוני מודיעין.
בשנים 2011–2012 כבש שני שערים מתוך שמונה הופעות במדי נבחרת הנוער של ישראל עד גיל 19.
בן צ'ארלס אולדרידג' הוא שחקן אנגלי.
אחרי שנים שהיה חבר בתיאטרון הלאומי לנוער, סיים אולדרידג' את לימודיו באקדמיה למוזיקה ולאמנויות הדרמה של לונדון בעזרת מענק לימודים מקרן ג'נסיס עבור שחקנים צעירים.
הוא הפסיק את הלימודים כדי להופיע בסרט "Compulsion" של ITV לצדם של ריי וינסטון ופרמינדר נגרה.
ב-2008 שיחק אולדרידג' במיני-סדרה "The Devil's Whore" של ערוץ 4 בתפקיד הארי פנשו, בעלה של הדמות הראשית.
באותה שנה הופיע אולדרידג' ברשימת "כוכבי המחר" של מגזין הקולנוע "Screen International".
בנוסף לסדרות "First Light", "לואיס", הסרט "המטבח של סלייטר", ו"ורה", שיחק אולדרידג' בתפקיד דניאל פאריש בסדרת הדרמה התקופתית של BBC One "הדרך לקנדלפורד".
ב-2011 לוהק אולדרידג' לתפקיד ראשי בפיילוט של הסדרה "Heavenly" ברשת The CW.
בהמשך צילם בבלגרד סרט קצר בשם "Night" עם הבמאית איוואנה בוביק והצלם זוכה הפרסים ראין לי.
ב-2013 כיכב אולדרידג' בתיאטרון אלמיידה בהפקה של המחזמר "אמריקן פסיכו" בתפקיד פול אוון, לצדם של מאט סמית בתפקיד פטריק בייטמן, סוזאנה פילדינג בתפקיד אוולין ויליאמס, ג'ונתן ביילי בתפקיד טים פרייס, ולוסי ג'ונס בתפקיד ויקטוריה.
המותחן המוזיקלי מציג ספר מאת רוברטו אגווירה-סקאסה המבוסס על רומן מאת ברט איסטון אליס, עם מילים ולחנים מאת דאנקן שיק.
את ההצגה ביים רופרט גולד, והיא הוצגה בתיאטרון אלמיידה מ-3 בדצמבר 2013 עד 1 בפברואר 2014.
בספטמבר 2014 הצטרף אולדרידג' לסדרת דרמה של ה-BBC בשם "Our Girl" בתפקיד קפטן צ'ארלס ג'יימס.
בדצמבר 2014 החל' לשחק בסדרה "ממלכה" של רשת The CW בתפקיד המלך אנטואן דה בורבון.
אולדרידג' היה שותף להקמה של חברת ההפקה "In the Corner Productions".
בסוף 2011 ביים פיילוט לקומדיה "Pet Shop Girls", אותה כתב והפיק יחד עם לוק נוריס, אד הנקוק וקירסטי וודוורד.
שנה שם תפקיד הערות 2012 The Secret World סאיד דיבוב
בן אליוט הוא שחקן ודוגמן אמריקאי.
אליוט נולד בעיירה המבורג שבניו יורק, בגיל צעיר החל ללמוד מוזיקה.
הוא למד משחק בתיאטרון האירי הקלאסי (Irish Classical Theatre) בבאפלו, לאחר מכן למד גם משחק בהוליווד תחת הדרכתו של ג'ון קירבי (John Kirby).
ב-2010 השתתף בתוכנית הרשת "If I Can Dream" שעוקבת אחר שחקנים מתחילים הגרים יחדיו בבית בהוליווד.
ב-2011 גילם את תפקיד דרק רוג'רס בסדרת הנעורים משחק השקרים.
ב-2012 הופיע בסרט אימה קצר "Prank".
ב-2016 הופיע בפרק של הסדרה ויפ לצד הדוגמן שון אופריי כאחד מצוות עובדים חדשים במשרדו של ג'ונה ראיין.
ב-2018 הופיע בתפקיד משני בסרט "Hooked".
כדוגמן הופיע במספר מגזינים ופרסומים של חברות אופנה.
אחיו הוא הדוגמן אלכס אליוט.
בן אייבורי הוא זמר גרמני.
אייבורי נולד בברלין בגיל שש הוא החל להתעניין במוזיקה ובגיל ארבע עשרה הקים את להקתו הראשונה.
בין 2006–2009 היה חבר בלהקת "SplinterX", הלהקה הוציאה אלבום במשותף ובנוסף למוזיקה קידמה הלהקה גם את תחום האופנה, הם עבדו ביחד עם מעצב אופנה וב-2009 הם קיבלו פרס בתחום (Best Fashion Music Act).
לאחר התפרקות הלהקה הוא החל בקריירת סולו, ב-2010 יצא הסינגל הראשון שלו "Better Love", אשר דורג במקום השלישי במצעד בגרמניה.
ב-2013 ניסה לייצג את גרמניה באירוויזיון עם השיר "The Righteous Ones", באותה שנה יצא אלבום הסולו הראשון שלו.
הוא הופיע ב-Amphi Festival, פסטיבל מוזיקה הנערך מדי שנה בגרמניה.
הוא עובד בשיתוף עם חברת התקליטים וורנר מיוזיק גרופ.
בן אילון (נולד ב-19 באוגוסט 1987) הוא מוזיקאי, מתופף ומפיק ישראלי, מחלוצי נגינת כלי הקשה וכלי מיתר מערב אפריקאיים בישראל, ומומחה למקצבים מסורתיים מסנגל.
אילון התחיל את קריירת המוזיקה שלו כמתופף ג'אז.
בגיל 18 החל ללמוד אצל סאבולה בנגורה, מורה ממוצא אפריקאי מגינאה קונקרי שחי בכרכור.
בשל תקלה באשרת שהייה במהלך נסיעת לימודים לגמביה שבמערב אפריקה, הועבר לגבול עם סנגל, שם גילה את מסורת התופים הסנגלית והחליט להעמיק במחקר המקצבים המקומיים הנקראים Sabar.
ב-2010, אילון הכיר את Aly Ndiaye Rose, בנו של גדול מתופפי אפריקה Doudou Ndiaye Rose, וזה הפך למורהו הקרוב שהעביר לו את רזי התיפוף הסנגלי.
בהשראת התיפוף הסנגלי המאופיין בנגינה מאסיבית על ידי קבוצות גדולות של מתופפים, פיתח אילון סגנון תיפוף-סולו חדשני תחת השם - One Man Tribe איתו מציג מקצבים וקומפוזיציות מסורתיות במופע יחיד.
בשנת 2020, קיים אילון סיבוב הופעות סולו ראשון בסנגל.
כתוצאה מסיבוב ההופעות, זכה לסיקור תקשורתי נרחב בסנגל שכלל הופעות בתוכניות טלוויזיה פופולריות ברשתות השידור RTS1 ו-TFM, אירוחים ברדיו, כתבות בעיתונים ושיתוף פעולה עם הזמר הסנגלי יוסו נ'דור.
כחלק מפעילותו בסנגל, הופיע בהתנדבות בבתי ספר של ילדים בעלי מוגבלויות ויתומים בשיתוף פעולה עם השגרירות הישראלית בדקאר.
בינואר 2023 קיים סיבוב הופעות נוסף בסנגל שכלל שיתופי פעולה עם מוזיקאים מקומיים ועם בית הספר למחול Ecole Des Sables.
במאי 2023 הוזמן על ידי Aly Ndiaye Rose להופיע יחד עם תזמורת המתופפים המשפחתית בקונצרט לזכרו של אב המשפחה Doudou Ndiaye Rose, קונצרט שהתקיים ב-Grand Theatre National De Dakar.
בנוסף, מנגן על כלי מיתר אפריקאי מדרום הסהרה הנקרא חאלאם (Xalam), איתו מלחין ומפיק מוזיקה מקורית בשיתוף פעולה עם זמרים מישראל וממערב אפריקה.
בנוסף, עוסק בהוראת כלי הקשה בכיתות אמן בארץ ובעולם, בין השאר בבית ספר רימון למוזיקה.
בשנים 2016-2019 חבר אילון למפיק והמוזיקאי הישראלי יוסי פיין.
השניים יצרו פרויקט חדש הנקרא 'מוזיקה מהמדבר הכחול' ואיתו הופיעו בפסטיבלים ומועדונים ברחבי אירופה, סין, ארצות הברית, קנדה וישראל.
החל משנת 2019 ועד היום, בן מלווה את שי בן צור בהופעותיו בישראל.
בהופעה זו בן מבצע מקצבים מראג'אסטן על ידי שילוב תופים הודיים מסורתיים במערכת התופים האפריקאית שיצר.
בצדמבר 2022 הופיעו יחד בהודו.
ריף כהן, אבי לייבוביץ', בלאק גורו, אלון אולארצ'יק, רועי בן סירה, ענת כהן, יגאל מזרחי, שלום חנוך ומור קרבסי.
Blue Desert (2018) – עם יוסי פיין
Notes With Attachments (2021) – פינו פלדינו ובלייק מילס
בן אדם (נולד ב-23 ביולי 1988) הוא שחקן ישראלי.
בן אדם נולד בתל אביב.
בשנים 2002–2006 למד אדם תיאטרון בתלמה ילין.
לאחר שירותו הצבאי, בשנים 2010–2013, למד משחק בסטודיו למשחק ניסן נתיב.
השתתף בסדנת כתיבה של אורי אגוז בשנת 2012.
בתיאטרון אורנה פורת לילדים ולנוער: "מנהיג נולד", "טופ'לה טוטוריטו", "אפקט הפרפר", "משחקי הלב"; בתיאטרון השעה הישראלי: "החטיפה מן המנזר", "הקוסם מארץ עוץ", "נקודות של אור"; בתיאטרון הנפש: "להתחיל ברגל שמאל"; בתיאטרון מיצג: "שיר מסע"; בתיאטרון גושן: "הכל פתוח"; בתיאטרון ארצי לילדים ונוער: "הניגון שבלב".
בשנת 2004 גילם את ניסו בסרט הסטודנטים "שלוש על אחד", שהשתתף בפסטיבל הקולנוע ירושלים 2004 ושודר בערוץ 2.
השתתף במספר פרסומות: בשנת 2010 שיחק בפרסומת של הרשות הלאומית לבטיחות בדרכים.
בנוסף, השתתף גם בפרסומות עבור "דוריטוס", "מנטוס", בפרסומת לחיסכון במים ובשתי פרסומות בחוץ לארץ.
בשנת 2011 השתתף בסרט "השוטר".
בשנת 2012 החל לשחק בסדרת הדרמה של ערוץ הילדים "גאליס", בתפקיד אדם.
באותה שנה שיחק בסרטם של יוני זיכהולץ וינאי גוז "יותר איטי מלב", בתפקיד יונתן.
בשנת 2013 שיחק בשלושה סרטים קצרים: "זרעי פורענות" של עודד רז; "הגל האחרון" של אלירן מלכה, העוסק בפינוי גוש קטיף; ו"פדרסים" של יואב ענבר.
בשנת 2015 שיחק לצד תאופיק ברהום וגאיה שליטא-כץ בסרט הסטודנטים "בעלות השחר", בתפקיד אמיר, אקטיביסט שמאלני.
באותה שנה השתתף לצד דביר בנדק, חני נחמיאס ואייל שיקרצי בהצגת החנוכה "הדינוזאורים - מסע בממלכת היורה" בתפקיד אדם.
בשנים 2015–2016 חזר לשחק בתפקידו בסדרה "גאליס" לשתי עונות הסיום של הסדרה, עונות 6 ו-7, והשתתף גם במופע הפרידה של הסדרה "גאליס מופע סוף", שהתקיים בהיכל מנורה מבטחים ביולי 2016, יחד עם שאר שחקני הסדרה.
בשנת 2016 השתתף בסרט הדרמה-מיוזיקל של שי יצהר "אלואטה".
בשנת 2017 השתתף בהצגת החנוכה "משפחת קדמוני בממלכת הדינוזאורים" בתפקיד שלוו.
ב-2017–2018 הופיע בתפקיד יניב, המלאך השומר של רועי, בשתי העונות של הסדרה הקומית "המלאך השומר שלי".
בשנת 2018 שיחק בסדרת הנעורים של הטלוויזיה החינוכית חינוכית "האוצר שלנו", בתפקיד בן.
ב-2021 שיחק בסדרה של שמואל הספרי "מותק בול באמצע" בכאן 11.
בשנת 2024 נכנס כדייר בעונה ה-14 של תוכנית הריאליטי "האח הגדול" והודח לאחר 49 ימים כמודח ה-11.
שנהסדרה/סרטתפקידהערות2012–2016גאליסאדםעונות 1, 6–7; תפקיד ראשי2017–2018המלאך השומר שלייניבתפקיד ראשי2018האוצר שלנובן2021מותק בול באמצעצחי ברוכי2024האח הגדול עונה 14משתתף
שנהסרטתפקידהערות2004שלוש על אחדניסוסרט סטודנטים; תפקיד משנה2011השוטריותםתפקיד משנה2012יותר איטי מלביונתן2013זרעי פורענותסרט קצרהגל האחרוןסרט קצר; תפקיד ראשיפרדסים2015בעלות השחראמירסרט סטודנטים; תפקיד ראשי2016אלואטהסרט קצר; תפקיד משנה
בן וילסון אולקוט היה פוליטיקאי אמריקאי מאורגון, איש המפלגה הרפובליקנית, שכיהן כמושל אורגון ה-16 בשנים 1919–1923.
בן אולקוט נולד בקית'סבורג, אילינוי.
הוא התחנך בבית הספר היסודי המקומי ובבית הספר לעסקים בעיר דיקסון, ובהמשך היה לפקיד בשיקגו.
ב-1891, בגיל 19, הוא עבר לסיילם, אורגון, שם הוא היה שותפו למגורים וידידו הקרוב של אוסוולד וסט.
וסט היה לבעל השפעה רבה על התפתחות הקריירה הפוליטית של אולקוט.
במשך כמעט 15 שנים נדד אולקוט בכל רחבי אזור הפסיפיק נורת' וסט, בעיקר כדי לחפש זהב.
לעיתים נקטע פועלו זה בעיסוקים שונים, בעיקר בתחום הבנקאות.
מסעו לקח אותו לדרום אורגון בשנים 1892–1893, בלוויית אוסוולד וסט, משם הוא שב לסיילם ועד ל-1895 היה לפקיד בנק.
בשנים 1895–1897 הוא היה בצפון וושינגטון ובקולומביה הבריטית, ולאחר מכן שב לאילינוי ועבד שוב כפקיד בנק.
נטייתו של אולקוט להרפתקנות שבה אליו ב-1904, והובילה אותו לאלסקה.
מסעו שם הסתיים כאשר הוא הוביל צוות של מזחלת כלבים לנום, מסע באורך של יותר מ-1,600 ק"מ במעלה נהרות יוקון וטנאנה בשיאו של החורף.
הוא התיישב בפיירבנקס ומצא עבודה כקופאי לאבקת זהב, ובהמשך כמנהל סניף בנק.
הוא הצליח לגרוף רווחים משמעותיים מחיפוש זהב, וכך התאפשר לו לשוב לאורגון.
ידידו הקרוב של אולקוט, אוסוולד וסט, נכנס לפוליטיקה, ועמד בראש משרד הקרקעות של אורגון.
וסט הציע לאולקוט משרה במשרד שהוא עמד בראשו, וב-1909 הוא קיבל את ההצעה.
אולקוט החל לגלות יותר ויותר עניין בפוליטיקה, ומונה על ידי המושל ג'ורג' ארל צ'מברלין לפקח על האינטרסים של המדינה בבנק כושל בפורטלנד, שהחזיק בסכום גדול מקרנות החינוך של המדינה.
אף על פי שאולקוט היה רפובליקני ווסט היה דמוקרט, הייתה לשניים ידידות עזה שחרגה מעבר לגבולות הפוליטיקה.
אולקוט ניהל את מסע הבחירות המוצלח של וסט ב-1910 למשרת מושל אורגון, ולשם כך תרם 1,500 דולר מכספו האישי.
אולקוט נשא לאישה את לנה האטון, גיסתו של וסט.
ב-1911, כבר בעת תקופת כהונתו של וסט כמושל, נפטר מזכיר המדינה והמושל לשעבר פרנק בנסון.
על אף היותו חבר המפלגה היריבה, מינה וסט את אולקוט כמזכיר המדינה עד לתום תקופת כהונתו המתוכננת של בנסון.
ב-1912, ושוב ב-1916, נבחר אולקוט לתקופות כהונה נוספות בתפקיד.
ב-3 במרץ 1919 נפטר המושל ג'יימס ויתיקומב לאחר שכיהן חודשיים בלבד לאחר השבעתו לתקופת כהונתו השנייה.
אולקוט, כמזכיר המדינה, היה הראשון בסדר הירושה והושבע כמושל אורגון ה-16. ויתיקומב זכה לאהדה ציבורית רבה ואולקוט סירב להישבע אמונים עד לאחר הלווייתו של קודמו המנוח.
כמושל המשיך אולקוט את סדר יומו של ויתיקומב במיזמי סלילת הכבישים.
המדיניות שבתוקף עד היום, להשארת רצועה מיוערת בצידי הכבישים המדינתיים, מקורה בהחלטות שהתקבלו בתקופת ממשלו של אולקוט.
אולקוט התבסס על מדיניותו של ויתיקומב להגנה וביטחון.
ממשלו הצליח לדאוג לקיומם של סיורי אוויר של צבא ארצות הברית לאיתור שריפות יער.
הוא הציע חקיקה שתאסור על יפנים להחזיק בקרקעות באורגון.
עליית כוחו של ארגון הקו קלוקס קלאן באורגון גרמה לאולקוט לזעזוע, והוא לא היסס לגנות את הארגון.
הוא סירב לקבל כל תמיכה של הארגון במסע הבחירות שלו ב-1922, ובכך סיכן את סיכוייו לנצח.
הוא הצליח בקושי לזכות במועמדות המפלגה הרפובליקנית, אך נוצח בבחירות הכלליות על ידי המועמד הדמוקרטי שכן קיבל את תמיכת הקלאן, הסנאטור המדינתי וולטר פירס.
לאחר הפסדו בבחירות, עזב וולקוט את אורגון וניהל את סניף בנק איטליה בלונג ביץ', קליפורניה.
ב-1924 הוא שב לאורגון והיה למנהל בנק בפורטלנד.
בן אולקוט נפטר בפורטלנד ב-21 ביולי 1952. הוא נטמן בבית הקברות סיטי ויו שבעיר.
בן אהלרס הוא שחקן תיאטרון, טלוויזיה וקולנוע אמריקאי.
אהלרס נולד ב־17 באוגוסט 1996 בפורט דודג', איווה.
יש לו תואר ראשון במשחק מאוניברסיטת מישיגן.
במהלך לימודיו באוניברסיטה, שיחק אהלרס במחזה "אדם ללא חשיבות" בתפקיד פיטר.
בשנת 2018 שיחק במחזות "The Closet" ו"חברות בחתונה" מאת הסופרת והמחזאית קארסון מקאלרס.
המחזות הוצגו בפסטיבל ויליאמסטאון בויליאמסטאון מסצ'וסטס.
בשנת 2019 שיחק במחזה "ילדים טובים" שהוצג בתיאטרון פסדינה.
אהלרס החל את הקריירה שלו בסרט הקצר "Anna Garcia Does a One Woman Play" בכיכובו.
תפקידו בסרט השיג לו הופעה בטלוויזיה והוא לוהק לתפקיד משנה בסדרה קצרת הימים של NBC משנת 2019, "הכפר", המתארת את החיים בבניין דירות בברוקלין.
בסדרה כיכבו מורן אטיאס ווורן כריסטי.
באותה שנה הופיע בסדרת הטלוויזיה בכיכובו של אלן קאמינג, "אינסטיקט", בסדרת הטלוויזיה "האוניברסיטה", ובסרט הקצר "Walk Off".
בשנת 2020 שיחק בתפקיד ראשי בסדרת הטלוויזיה "כשהאורות ממשיכים הלאה" לצד קווין לטיפה, קריסטין פרוסט וסם סטרייק.
באותה שנה התארח בפרק בסדרת הטלוויזיה "הרפתקאותיה המצמררות של סברינה".
בשנת 2022 החל לשחק בתפקיד משנה בסדרת הטלוויזיה "העידן המוזהב".
בן או'טול הוא שחקן קולנוע וטלוויזיה אוסטרלי.
או'טול נולד בקיירנס וגדל בבריזבן אוסטרליה.
הוא סיים תואר ראשון באקדמיה המערבית האוסטרלית לאמנויות הבמה ליד פרת' .
הקריירה שלו החלה ב-2011 בתיאטרון ובתפקיד בסדרת האינטרנט Sintillate Studios, שבוטלה לאחר עונתה הראשונה.
עם ביטול הסדרה הוא עבר לסידני ושיחק בתיאטרון בהפקות גדולות, וכן במספר סרטים קצרים.
בשנת 2014, הופיע לראשונה בקולנוע בסרט עקבות במים לצד ראסל קרואו.
לאחר מכן שיחק בשלוש העונות הראשונות של סדרת הטלוויזיה Love Child" 2016", ובסרט הקולנוע עטור הפרסים, הסרבן, בבימויו של מל גיבסון.
או'טול עבר ללוס אנג'לס בתחילת 2016, בשנת 2017 שיחק בתפקיד הראשי הראשון שלו בקומדיה רומנטית Everybody loves Somebody, שהתקבלה בצורה חיובית מאוד על ידי המבקרים הסרט הוקרן בהצלחה רבה בבתי הקולנוע של מדינת המוצא שלו מקסיקו.
בשנת 2018, הוא הופיע בתפקיד ראשי בסרט Nekrotronic, שהיה מועמד לאיפור הטוב ביותר בטקס פרסי AACTA ה-9.
מאז תחילת מגפת הקורונה, הוא הופיע יותר ויותר בהפקות אוסטרליות.
בנוסף להצגות במספר סדרות טלוויזיה ובתפקיד הראשי בקומדיית האימה "Bloody Hell", שם הופיע גם כגיבור וגם כאלטר אגו שלו.
שנה כותרתתפקיד הערות 2014עקבות במים הנרי קונור 2016הסרבן רב"ט ג'סופ 2017Everybody Loves Somebody אשר תפקיד ראשי 2017 שודדי הקאריביים: נקמתו של סלזאר חייל בריטיתפקיד משנה 2017 דטרויט פלין תפקיד ראשי 201812 לוחמים סקוט בלאק 2018 Nekrotronic הווארד נורת' שחקן ראשי 2020Bloody Hell רקס כהן שחקן ראשי 2021The Suspect ג'ייסון פלטשר
בן אייזנהארט הוא כדורסלן אמריקאי-ישראלי המשחק בעמדות הפאוור פורוורד והסנטר במכבי ראשון לציון מהליגה הלאומית בכדורסל.
אייזנהארט נולד בביינברידג' איילנד, וושינגטון, והוא יהודי.
הוא עלה לארץ וקיבל אזרחות ישראלית.
אייזנהארט למד בבית הספר התיכון ביינברידג'.
הוא העמיד ממוצעים של 12 נקודות ושבעה ריבאונדים למשחק כסיניור (בשנתו הרביעית והאחרונה בתיכון).
את שנתו הראשונה בכדורסל המכללות, עונת 2010/11, העביר אייזנהארט באוניברסיטת המדינה הפוליטכנית של קליפורניה.
לאחר מכן עבר לווייטמן קולג', וסיים את לימודיו ב-2014. כ בעונת 2012/13 הוביל אייזנהרדט את האזור הצפון-מערבי (NWC) בנקודות (442), היה במקום הרביעי בממוצע הנקודות באזור (16.4 למשחק) ובאחוז סלי השדה (54.9%), ודורג שביעי בריבאונדים (6.2 למשחק).
הוא נבחר לשחקן השנה של NWC ולחמישייה הראשונה של האזור.
בעונתו האחרונה בקולג' הוא החמיץ מספר לא מבוטל של משחקים בגלל תסמיני זעזוע מוח.
אייזנהארט שיחק בעונותיו הראשונות בישראל באליצור יבנה מהליגה הלאומית בכדורסל () ובמכבי אשדוד מליגת העל בכדורסל ().
לאחר מכן חתם בהפועל באר שבע בני שמעון ששיחקה בליגה הלאומית, הגיע איתה לגמר ב- וזכה איתה באליפות ב-.
מאז שיחק עם הקבוצה חמש עונות נוספות בליגת העל, עד שעזב בסיום עונת וחתם באליצור "איתו" אשקלון מהליגה הלאומית.
בן אדמה הוא פיוט מאת רבי יהודה הלוי או רבי אברהם אבן עזרא.
הפיוט עוסק בשנותיו של האדם, ומסקנתו היא שעל האדם לזכור את אחריתו כבר בשנותיו המוקדמות, וחשיבתו תהיה בשכר שנועד לו בעולם הבא.
גם מילותיו הראשונות של השיר, בהן מכונה האדם "בן אדמה" באו לשם דגש זה, האדם בא מן האדמה ואליה ישוב, כדברי הפסוק ב:
רעיון זה מצוי בדבריו של עקביא בן מהללאל בפרקי אבות:
רבנו יונה מפרש באופן דומה את ה המונה את שנות האדם, ככל ששנותיו מתאחרות מצופה ממנו יותר להבין את תכלית חייו
הפיוט מושר בקהילות רבות בליל יום הכיפורים, וזכה למספר לחנים.
בחלק מהקהילות משמש הבית הראשון כרפרן, והוא מושר לאחר כל בית, וכך העיד רבי שמואל די אוזידא.
השיר מצוטט בספרו של הרב חיים סבתו, כעפעפי שחר.
הרב מאיר מאזוז כתב בצוואתו שאחד הפיוטים שישירו בהלווייתו יהיה הפיוט "בן אדמה".
בנג'מין אנג'ונגואה אליוט (באנגלית ובצרפתית: Benjamin Njongoue Elliott; נולד ב-5 בנובמבר 2002 בקינגסטון שעל התמזה שבאנגליה) הוא כדורגלן קמרוני-אנגלי המשחק בעמדת הקשר בקבוצת רדינג מהפוטבול ליג הראשונה ובנבחרת קמרון.
אליוט גדל במחלקת הנוער של צ'לסי.
ב-15 באוגוסט 2023 חתם על חוזה לשלוש שנים ברדינג מהפוטבול ליג הראשונה.
ב-10 ביוני 2023 ערך אליוט את הופעת הבכורה שלו בנבחרת קמרון, בתיקו 2-2 נגד נבחרת מקסיקו במשחק ידידות.
"בן אדם" הוא סינגל שהוקלט על ידי הזמרת אודיה.
את השיר הוציאה ב-20 באוגוסט 2024 לאור, יחד עם שני סינגלים נוספים בשם "לילה טוב" ו"עובד בכפר", חברת התקליטים הליקון ארומה מיוזיק, כחלק מאלבום האולפן השלישי של אודיה, "ילדה של אמונה".
"בן אדם" נכתב על ידי אודיה, צליל קליפי, אלמוג קריאף ונדב אהרוני, שגם הפיק אותו מוזיקלית בהתאם ללחן מן המקורות.
השיר מתאר חוויה אישית ורגשית של התמודדות עם חיים מלאי כאב ותסכול, תוך שימוש בדימויי חומרים ממכרים, כמו משקאות אלכוהוליים וכדורים פסיכיאטריים.
הדוברת מביעה תחושת אובדן נפש ותחושת ריקנות ("אם מישהו מוצא פה נפש תחזירו אותה לכאן").
ישנה התמקדות ברצון לברוח מהמציאות ולעבור את הלילה עד לזריחת השמש.
כל הלהיטים, או ההצלחות בעולם החומרי, מתוארים כעצובים, וכל ניסיון למצוא משמעות בכסף מתברר כחסר ערך כי "כולנו על הרצף" – כלומר כולנו מתמודדים עם אותם קשיים רגשיים.
הבית שמצטט פסוקים מהמקורות ("בֶּן אָדָם מַה לְּךָ נִרְדָּם") מתייחס לפיוט שנאמר בסליחות, והוא קריאה לבני האדם להתעורר ולהתפלל לפני אלוהים.
ההשוואה בין העולם החומרי של השיר לבין המסר הדתי מדגישה את הקונפליקט הפנימי של הדוברת בין עולם של חיפוש אחר ריגושים חומריים לבין משמעות רוחנית ותשובה פנימית.
הדוברת מתחברת לדמותו של רבי נחמן, שמבטיח שאין ייאוש בעולם, ומביעה תקווה של קבלה עצמית ("עושה עם עצמי שלום") ואמונה שמה שעתיד להגיע, יגיע.
השימוש בפסוקים מהתפילות מדגיש את המתח בין ייאוש לתקווה ומציע שבאמצעות חיבור לעולם הרוחני ניתן למצוא נחמה.
בעטיפה מופיע ספר פתוח עם עמודי טקסט שעוצבו בצבעי מים בגוונים של ורוד, כחול, צהוב וסגול, שמכסים חלק מהדפים בצורה מופשטת.
על העמוד הימני כתוב שם השיר, "בן אדם", באותיות שחורות מודגשות וגדולות על גבי רקע צבעוני ומעוטר בסמלים יהודיים עדינים, כמו מגני דוד ודוגמאות גאומטריות שונות.
העמוד השמאלי כולל את הפיוט "בן אדם מה לך נרדם" שמוכר מאמירת הסליחות ביהדות.
הכיתוב מופיע בפונט מסורתי שמזכיר כתב יד ספרדי עתיק, המדגיש את ההקשר הרוחני והדתי של התמונה.
העיצוב הכללי משלב בין קדושה לתחושה של יצירתיות עכשווית.
"בן אדם" יצא לרגל קידום אלבומה השלישי של אודיה, "ילדה של אמונה", יחד עם שני סינגלים נוספים בשם "לילה טוב" ו"עובד בכפר".
הוא הגיע למקום הראשון במצעד השבועי של מדיה פורסט, במצעד ההיטליסט של "מאקו" ובמצעד השבועי של גלגלצ.
בנג'מין "באנגס" איסטמן היה אצן אמריקאי.
סגן אלוף אולימפי (לוס אנג'לס 1932) ושיאן עולם בריצת 400 מטר ושיאן עולם בריצת 800 מטר.
איסמן כונה "בן הלוהט" ("Blazing Ben").
איסטמן נולד בסן פרנסיסקו, קליפורניה לאדלייד (באנגס) ולסמואל פאלמר איסטמן.
הוא סיים את לימודיו בבית הספר התיכון ברלינגאם בקליפורניה וקיבל תואר ראשון מאוניברסיטת סטנפורד בשנת 1933 ותואר שני בבית הספר למינהל עסקים באוניברסיטת סטנפורד.
בתחרות שנערכה בפאלו אלטו, קליפורניה ב-5 באפריל 1930 הוא קבע בריצת 400 מטר תוצאה של 47.9 שניות ודורג במקום שלישי בעולם בסוף השנה.
באליפות IC4A שנערכה בפרזנו, קליפורניה ב-8 במאי 1931 הוא קבע עם חבריו לאוניברסיטת סטנפורד בריצת שליחים 4x440 יארד שיא עולם חדש של 3:12.6 דקות.
שבוע לאחר מכן, בתחרות שנערכה בלוס אנג'לס, קליפורניה ב-16 במאי הוא קבע בריצת 400 מטר תוצאה של 47.1 שניות ודורג במקום ראשון בעולם בסוף השנה.
בתחרות שנערכה בפאלו אלטו ב-26 במרץ 1932 הוא קבע בריצת 440 יארד שיא עולם חדש של 46.4 שניות, שיפור לשיא בן 4 השנים של אמרסון ספנסר מארצות הברית (47.0 שניות).
באולימפיאדת לוס אנג'לס זכה במדליית כסף בריצת 400 מטר תוצאה של 46.50 שניות, אחרי חברו לנבחרת ששיפר את שיאו העולמי ביל קאר (46.28 שניות) ולפני אלכס וילסון מקנדה (47.4 שניות).
בשנת 1933 הוא קבע שני שיאי עולם באולם, בריצת 500 מטר בתוצאה של 1:02.0 דקות ובריצת 600 יארד בתוצאה של 1:09.2 דקות.
בתחרות שנערכה באוניברסיטת פרינסטון ב-16 ביוני 1934 קבע בריצת 880 יארד את שיא העולם בתוצאה של 1:49.8 דקות, שיפור לשיא העולם בן השנתיים של האלוף האולמפי טומי המפסון מבריטניה (1:49.8 דקות).
שיא זה נשבר לאחר שנתיים על ידי גלן קנינגהם מארצות הברית (1:49.7 דקות).
באוניברסיטת סטנפורד הכיר את אשתו, אליס אדווינה אליס.
הם נישאו ב-3 בנובמבר 1939 ונולדו להם שלושה בנים.
עבד בחברת .Atlas Diesel Engine Co בניו יורק, אוקלנד וסיאטל עד שנת 1946. לאחר שחזר לוודסייד , קליפורניה, ניהל עסק פרטי, .Eastman Equipment Co עד שנת 1959.
בשנת 1959 עבר עם משפחתו להוצ'קיס, קולורדו, שם הפך לחקלאי וניהל מטע תפוחים.
הוא כיהן בוועדת החקלאות במשך 12 שנים.
בשנת 2002 נפטר בביתו בהוצ'קיס.
בשנת 2006 נכנס להיכל התהילה של האתלטיקה של ארצות הברית.
בן אדווין פרי היה פרופסור אמריקאי לספרות קלאסית, שלימד באוניברסיטת אילינוי באורבנה-שמפיין בשנים 1924–1960. הוא היה עמית מלגת גוגנהיים בשנים 1930–1931 ובשנים 1954–1955. פרי פיתח את סיווג פרי, מערכת מקיפה למיון משלי איזופוס.
פרי למד באוניברסיטת מישיגן ולאחר מכן באוניברסיטת פרינסטון.
הוא חיבר כמה ספרים חשובים בתחום הספרות הקלאסית, בהם "מחקרים בטקסט:חייו ומשליו של איזופוס" ויצירות נוספות.
ספרו המרכזי, איזופיקה (aesopica), שראה אור בשנת 1952, הוא מהדורה מדעית מקיפה של כלל המשלים הידועים המיוחסים לאיזופוס או הקשורים במסורת המילולית שנקשרה בשמו.
המשלים בספר ערוכים לפי המקורות הקדומים ביותר הידועים, והסיווג שפיתח שימש מאז כלי התייחסות מרכזי בקרב חוקרי ספרות ומיתולוגיה.
"בן אהוב" הוא אלבום האולפן החמישי של הזמר והיוצר אודי דוידי.
האלבום יצא לאור בערב יום ירושלים ה'תשע"א (מאי 2011), בהפקתו המוזיקלית של אבי טל.
אלבום זה נחשב לאחד משיאי פריצתו של דוידי אל המיינסטרים הישראלי, תוך שהוא מאחד קהלים דתיים וחילוניים סביב טקסטים אמוניים ואוניברסליים, אלבום זכה בתואר "אלבום זהב".
האלבום נוצר בתקופה שבה דוידי כבר היה אמן מוכר, אך "בן אהוב" ביסס את מעמדו כיוצר המושמע ברדיו הכללי.
כרוב יצירותיו, גם אלבום זה נכתב בשיתוף פעולה עם אשתו, לילך דוידי.
השירים הולחנו ונכתבו באווירה הכפרית של מקום מגוריהם, חוות מעון, דבר שהשפיע על הסאונד האקוסטי והחם של האלבום.
מתוך האלבום יצא מספר סינגלים בהם שיר הנושא של האלבום "בן אהוב" שהגיע למקום ראשון במצעד השבועי של מדיה פורסטבנוסף הוציא הסינגלים "כיוון אחר" דואט עם שלומי שבת ואת הסינגל "כמו ציפור" שניהם זכו להשמעות ברדיו.
בביקורת של נתנאל לייפר צוין כי "בן אהוב" הוא אלבום בשל ומושקע המבסס את מעמדו של אודי דוידי כאמן מוביל, בזכות שילוב מוצלח בין הפקה מוזיקלית מהודקת של אבי טל לבין הגשה כנה ומרגשת מהנשמה.
לייפר משבח את הבחירות האמנותיות באלבום, בדגש על הדואט עם שלומי שבת המציב את דוידי בשורה אחת עם גדולי הזמר הישראלי, ועל היכולת לחדש עם מקצבים מודרניים תוך שמירה על ה"נוסחה" המוכרת של פשטות יהודית ואופטימיות המדברת לכלל המגזרים.
מבקר המוזיקה יוסי חרסונסקי עניק לשיר הנושא ציון גבוה של 4 כוכבים ומציין כי אודי דוידי הצליח ליצור מוזיקה אמונית-אופטימית שאינה "דתית מגויסת", אלא מוזיקה אנושית וישירה שחודרת למיינסטרים הישראלי בזכות פשטותה וכנותה.
חרסונסקי משבח את העיבודים של אבי טל, המשלבים פופ, רוק ופולק בצורה מלוטשת, ומתאר את קולו של דוידי כחם ומשכנע, במיוחד בשירים כמו "בן אהוב" ו"אם תיתן", שבהם הוא מצליח להעביר רגש דתי עמוק בשפה שכל ישראלי יכול להתחבר אליה.
לסיכום, חרסונסקי מגדיר את דוידי כיוצר ש"מחזיר את התקווה למיינסטרים" באמצעות מוזיקה ידידותית, איכותית ונטולת יומרה.
בנג'מין (בן) גיזה אפלק הוא שחקן וקולנוען אמריקאי, זוכה שני פרסי אוסקר ושלושה פרסי גלובוס הזהב.
אפלק נולד בברקלי, קליפורניה שבארצות הברית.
משפחתו עברה לקיימברידג' שבמסצ'וסטס כשהיה קטן, והוריו התגרשו ב-1984, כשהיה בן 12. אחיו הצעיר של אפלק הוא השחקן קייסי אפלק.
אפלק גדל בקיימברידג' ולמד באוקסידנטל קולג' שבלוס אנג'לס, בבית ספר למשחק של לי מייג'ורס ובאוניברסיטת ורמונט.